internet vaartha 187 Views
బిఎస్‌ఇ-500 జాబితాలో మరింత ప్రగతి
ముంబై : ఈక్విటీమార్కెట్లలో గత ఏడాది బిఎస్‌ఇ సెన్సెక్స్‌పరంగా చూస్తే 191కంపెనీల షేర్లు 318శాతం పెరిగి ట్రేడింగ్‌ జరిపాయి. వీటిలో స్పైస్‌జెట్‌ 291శాతం, గాయత్రి ప్రాజెక్టులు 275శాతం, క్వాలిటీ సంస్థల 202 శాతం నీల్‌కమల్‌ 201 శాతం పెరిగాయి. గడచిన ఏడాదికాలంలో ఈక్విటీ ఇన్వెస్టర్లు కొంత అప్రమత్తంగానే వ్యవహరించారు సెన్సెక్స్‌, ఎన్‌ఎస్‌ఇ నిప్టీలు 15శాతం దిగజారాయి. గ్లోబల్‌ మార్కెట్లలో అమ్మకాలుపెరగడం, చైనా మార్కెట్ల మందగమనం, రూపాయి క్షీణత, కమోడిటీ ఉత్పత్తులధరలు తగ్గడం, విదేశీ సంస్థాగత ఇన్వెస్టర్ల షేర్లు విక్రయాలు, భారత్‌ కార్పొరేట్‌ రంగం ఫలితాలు ఆశాజనకంగా లేకపోవడం వంటివి పలుకారణాలుగా ఉన్నాయి. అయినప్పటికీ సెన్సెక్స్‌లోని 191స్టాక్‌ 318 శాతం పెరిగాయి. బిఎస్‌ఇ 500 జాబితాలో ఉన్న కంపెనీల మార్కెట్‌ విలువలు వాస్త వానికి మొత్తం బిఎస్‌ఇలో జాబితా అయిన కంపెనీల మార్కెట్‌ విలువల్లో 90శాతం వాటాతో ఉంటాయి. మొత్తం 191స్టాక్స్‌లో రాజేష్‌ ఎక్స్‌పోర్ట్స్‌ 318శాతం స్పైస్‌జెట్‌ 291 శాతం, పెరిగాయి. ఈ జాబితాలోని కంపెనీలషేర్లు 100శాతం పెరిగాయి. ఇత రత్రా 33కంపెనీల షేర్లు 50శాతం కంటే దిగజారాయి. ఫిబ్రవరి ఒకటవ తేదీవరకూ గత ఏడాదిగా ఈ కంపెనీల షేర్లు పతన దిశలోనే ఉన్నాయి. సన్‌రైజ్‌ ఏసియన్‌ 90.42శాతం దిగజారి 48.85కు చేరింది. కంపెనీ షేర్లు 510 రూపాయలుగా గత ఏడాది ఉన్నాయి. ఇతర స్టాక్స్‌ 50శాతం కంటే ఎక్కువ దిగజారాయి. వీటిలో అదాని ఎంటర్‌ప్రైజెస్‌ 88.60శాతం, కాస్టెక్స్‌ టెక్నాలజీస్‌ 84.32 శాతం, ఆమ్‌టెక్‌ ఆటో 78.89శాతం, ఐడిఎఫ్‌సి 77.5శాతం క్షీణించాయి. దేశీయ ఈక్విటీ మార్కెట్లను పరిశీలిస్తే ఈ ఏడాది నీరసంగానే ప్రారంభం అయ్యాయి. జనవరినెల ఈక్విటీ మార్కెట్లకు ఏమాత్రం కలిసిరాలేదు. గడచిన ఐదేళ్లలో ఇదే అత్యంత క్షీణతగా కూడా ట్రేడర్లు పేర్కొన్నారు ఐదుశాతం అమ్మకాల ఒత్తిడి ఉంది. విదేశీ సంస్థాగత ఇన్వెస్టర్లనుంచే ఎక్కువ వత్తిడి ఎదుర్కొన్నాయి. జనవరి నెలలో ఎఫ్‌ఐఐ లు కనీసం 11,126 కోట్ల రూపాయలు వెనక్కు తీసుకున్నారు. గడచిన ఎనిమిదేళ్లలో ఇంతభారీ మొత్తం మార్కెట్లనుంచి ఈ కేటగిరీలో బయటకు వెళ్లలేదు. ఇక రానున్న ట్రేడింగ్‌ సెషన్స్‌కు సంబంధించి డెస్టి మనీ సెక్యూరిటీస్‌ ఎండిసిఇఒ సుదీప్‌ బంధోపాధ్యాయ్ మాట్లాడుతూ దేశీయ ఈక్విటీ మార్కెట్లు 2016 మొదటి ఆరునెలల్లో అనిశ్చిత స్థితిలోనే కొనసాగే అవకాశాలు ఎక్కువ కనిపిస్తున్నట్లు వెల్లడించారు.